**Ministru kabineta rīkojuma projekta “Par valsts nekustamā īpašuma Rīgā nodošanu Rīgas valstspilsētas pašvaldības īpašumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašuma Rīgā nodošanu Rīgas valstspilsētas pašvaldības īpašumā” (turpmāk – projekts) mērķis ir atļaut Iekšlietu ministrijai nodot bez atlīdzības Rīgas valstspilsētas pašvaldības īpašumā nekustamo īpašumu (nekustamā īpašuma kadastra Nr.01000150131), kas tika atdalīts no Iekšlietu ministrijai piederošā nekustamā īpašuma Tvaika ielā 7, Rīgā, lai to izmantotu pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana).  Projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants, likuma “Par pašvaldībām” 15.panta pirmās daļas 2.punkts.  Rīgas domes 2018. gada 28. marta lēmums Nr.977 “Par lūgumu nodot bez atlīdzības Rīgas pilsētas pašvaldības īpašumā uz Latvijas valsts vārda Iekšlietu ministrijas personā zemesgrāmatā ierakstītā nekustamā īpašuma Tvaika ielā 7, Rīgā (kadastra Nr.01000150134), daļu” (sēdes protokols Nr. 23, 64. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrijas valdījumā ir nekustamais īpašums ar kadastra numuru 01000150131 (turpmāk – Īpašums), kas sastāv no zemes vienības ar kadastra apzīmējumu 01000150121 – 0,0282 ha platībā.  Īpašuma tiesības ir nostiprinātas Latvijas valstij Iekšlietu ministrijas personā Rīgas pilsētas zemesgrāmatas nodalījumā Nr.100000612251.  Zemes vienībai noteiktais lietošanas mērķis: 1101 – zeme dzelzceļa infrastruktūras zemes nodalījuma joslā un ceļu zemes nodalījuma joslā.  Saskaņā ar informatīvo izdruku no Nekustamā īpašuma valsts kadastra informācijas sistēmas par nekustamo īpašumu, Īpašuma novērtējums kadastrā ir 155 *euro*, kā arī Īpašumam ir noteikti šādi apgrūtinājumi:   * drošības aizsargjoslas teritorija ap naftas un naftas produktu, bīstamu ķīmisko vielu un produktu pārsūknēšanas un iepildīšanas staciju, rezervuāru parkiem, iepildīšanas un izliešanas estakādi, piestātni un muliņu, uzsildīšanas punktu, noliktavu, krātuvi, pārstrādes un pārkraušanas uzņēmumu – 0,0282 ha; * ekspluatācijas aizsargjoslas teritorija gar ielu vai ceļu – sarkanā līnija – 0,0282 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,003 ha.   Rīgas dome ar 2018.gada 28. marta lēmumu Nr.977 “Par lūgumu nodot bez atlīdzības Rīgas pilsētas pašvaldības īpašumā uz Latvijas valsts vārda Iekšlietu ministrijas personā zemesgrāmatā ierakstītā nekustamā īpašuma Tvaika ielā 7, Rīgā (kadastra Nr.01000150134), daļu”, nolēma lūgt Ministru kabinetu un Iekšlietu ministriju pieņemt lēmumu par nekustamā īpašuma Tvaika ielā 7, Rīgā, sastāvā esošās zemes vienības (kadastra apzīmējums 01000150134) daļas 282 m² platībā nodošanu bez atlīdzības Rīgas pilsētas pašvaldības īpašumā. Zemes vienība nepieciešama likuma “Par pašvaldībām” 15.panta pirmās daļas 2.punktā minētās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība) – izpildes nodrošināšanai, konkrēti, būvprojekta “Satiksmes pārvada pāri dzelzceļa sliežu ceļiem Rīga – Skulte ar pievedceļiem” 2.kārtas īstenošanai.  Ar Rīgas domes Īpašuma departamenta 2020.gada 20.janvāra vēstuli Nr.DI-20-69-nd “Par nekustamo īpašumu Tvaika ielā 7, Rīgā (kadastra Nr. 01000150134)” Iekšlietu ministrija informēta, ka būvprojekta "Satiksmes pārvada pāri dzelzceļa sliežu ceļiem Rīga – Skulte ar pievedceļiem” 2.kārtas īstenošanai Rīgas pilsētas pašvaldības īpašumā nepieciešams iegūt valsts nekustamā īpašuma Tvaika ielā 7, Rīgā, sastāvā esošās zemes vienības (kadastra apzīmējums 0100 015 0134) daļu 282 m² platībā.  Zemes vienība (kadastra apzīmējums 0100 015 0121) tiek iegūta Rīgas valstspilsētas pašvaldības īpašumā (turpmāk – Pašvaldība) ar mērķi uz tās izbūvēt lineāru transporta inženierbūvi (publiskas lietošanas ielu), tādējādi izpildot iepriekš minēto Pašvaldības autonomo funkciju. Līdz ar to nepieciešamība iegūt un paturēt minēto zemes vienību Pašvaldības īpašumā ir nesaraujami saistīta ar inženierbūves būvniecību un uzturēšanu. Tādēļ nav pieļaujams, ka iela tiktu izbūvēta un saglabāta, bet zemes vienība vienlaikus tomēr nebūtu vajadzīga Pašvaldības funkcijai un tādēļ tiktu nodota atpakaļ. Savukārt, ja iestātos neparedzēti apstākļi, kas izslēgtu ielas būvniecību zemes vienībā (kadastra apzīmējums 0100 015 0121), šī zemes vienība tiktu atdota atpakaļ Latvijas valstij neapbūvēta.  Saskaņā ar iepriekš minēto ir sagatavots projekts, kas paredz Iekšlietu ministrijai atļaut nodot bez atlīdzības Rīgas valstspilsētas pašvaldībai iepriekš minēto Īpašumu.  Projekts paredz Rīgas valstspilsētas pašvaldībai pienākumu:   1. nekustamo īpašumu bez atlīdzības nodot valstij, ja tas vairs netiek izmantots pašvaldības autonomo funkciju īstenošanai; 2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Rīgas valstspilsētas pašvaldība nodrošina rīkojuma projektā minēto pašvaldības autonomo funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.   Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra, Rīgas valstspilsētas pašvaldība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021 | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 116 | 0 | 116 | 0 | 116 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 116 | 0 | 116 | 0 | 116 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 116 | 0 | 116 | -116 | 116 | -116 | -116 |
| 2.1. valsts pamatbudžets | 116 | 0 | 116 | -116 | 116 | -116 | -116 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 116 | 0 | 116 | 116 |
| 3.1. valsts pamatbudžets | 0 | 0 | 0 | 116 | 0 | 116 | 116 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 116 | X | 116 | 116 |
| 5.1. valsts pamatbudžets | 0 | 116 | 116 | 116 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nekustamā īpašuma uzturēšanai saskaņā ar likumu “Par valsts budžetu 2021.gadam” Nodrošinājuma valsts aģentūrai budžeta apakšprogrammā 40.02.00 “Nekustamais īpašums un centralizētais iepirkums” plānoti ieņēmumi un attiecīgie izdevumi 116 *euro* apmērā, tai skaitā 86 *euro* par nekustamā īpašuma nodokli (EKK 2513) un 30 *euro* par jauna atdalītā nekustamā īpašuma reģistrāciju (EKK 2239). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekta īstenošanai papildu finanšu līdzekļi nav nepieciešami. Projektu īstenos Iekšlietu ministrijai piešķirto valsts budžeta līdzekļu ietvaros.  Finanšu līdzekļu ekonomija no izdevumiem par nekustamā īpašuma uzturēšanu pēc tā atsavināšanas tiks izlietota citu nekustamo īpašumu apsaimniekošanai nepieciešamo izdevumu segšanai.  Izdevumi, kas saistīti ar nekustamā īpašuma tiesību nostiprināšanu zemesgrāmatā tiks segti no Rīgas valstspilsētas pašvaldības budžeta līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta tīmekļa vietnē – sadaļā *Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra un Rīgas valstspilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministre Marija Golubeva

Vīza: Valsts sekretārs Dimitrijs Trofimovs

Plase 67219137

inese.plase@agentura.iem.gov.lv

Avotiņš 67219136

gatis.avotins@agentura.iem.gov.lv